Der ydes en toårig garanti på BMW Originaldele og monteringen af disse dele. Kvalitetskravene og tolerancerne ved produktionen af BMW Originaldele er principielt strengere end for generiske reservedele, også selv om disse kommer fra den samme producent. Desuden er alle BMW serviceintervaller baseret på levetiden for BMW Originaldele.
Eksempler:
Luftfiltre: Mange generiske luftfiltre har kun en levetid på et år. BMW Luftfiltre er konstrueret til to år. BMW serviceintervallerne er baseret på levetiden for Originale BMW Luftfiltre.
Vinduesviskere: Originale BMW Vinduesviskere er tilpasset perfekt til forrudens form på den pågældende model. Generiske vinduesviskere passer ofte ikke så godt, fordi de er produceret på en sådan måde, at de kan anvendes til flest mulige bilmodeller. (Antallet af kompatible modeller er angivet på emballagen til de generiske vinduesviskere).
Bremser: De Originale BMW bremsebelægninger af høj kvalitet er perfekt afstemt i forhold til din BMW på grund af deres særlige bremsebelægningsblanding. Dette garanterer en fremragende bremsekraft og maksimal sikkerhed.